Diari Oficial de la Generalitat Valenciana


Sumari del DOGV 4739, del 26-04-2004 (2004/3893)

RESOLUCIÓ de 6 d'abril de 2004, del director general de l'Institut Valencià de la Joventut (IVAJ) per la qual es resol la convocatòria de la Campanya de Temps Lliure Juvenil, en la modalitat d'oferta concertada per a l'any 2004.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4739

Data del DOGV
:   26-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3893


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 6 d'abril de 2004, del director general de l'Institut Valencià de la Joventut (IVAJ) per la qual es resol la convocatòria de la Campanya de Temps Lliure Juvenil, en la modalitat d'oferta concertada per a l'any 2004. [2004/E3893]
  
Per Resolució de 20 de gener de 2004, del director general de l'Institut Valencià de la Joventut, publicada en el Diari Oficial de la Generalitat Valenciana número 4.688 de 10.02.2004, es va convocar la Campanya de Temps Lliure Juvenil, en la modalitat d'oferta concertada per a l'any 2004.
  
De conformitat amb el que estableix la base novena de l'annex I de l'esmentada resolució de convocatòria, s'ha procedit a ordenar les sol·licituds presentades fins al 10 de març en dues llistes. Una llista de les sol·licituds de beneficiaris domiciliats a la Comunitat Valenciana i una altra amb la resta de les sol·licituds. Les sol·licituds s'han numerat independentment en cada llista i de forma correlativa d'acord amb l'entrada en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
D'acord amb el sorteig públic realitzat el dia 26 de març de 2004, el número que ha resultat per a començar a adjudicar a les entitats de la Comunitat Valenciana ha sigut el 58. Així mateix, el número que ha resultat per a començar a adjudicar a les entitats d'altres comunitats autònomes ha sigut el 8.
  
Atés el resultat del sorteig, s'ha procedit a l'adjudicació de torns i places a les entitats sol·licitants.
  
En ús de les facultats que em confereix l'article 7 de la Llei 4/1989, de 26 de juny, sobre l'Institut Valencià de la Joventut, resolc:
  
Primer
  
Aprovar la llista de les entitats adjudicatàries de torns i places en la convocatòria de la Campanya de Temps Lliure Juvenil, en la modalitat d'oferta concertada, que s'indica en l'annex I.
  
Segon
  
Aprovar la llista de les entitats que no han resultat adjudicatàries, ja que les opcions que han elegit s'han s'han adjudicat a altres entitats que, seguint l'ordre establit a partir del sorteig, tenen prioritat sobre les primeres. La relació està inclosa a l'annex II.
  
Les entitats que no han resultat adjudicatàries podran realitzar noves sol·licituds de les places sobrants, l'oferta de les quals es pot consultar en la web de l'Institut Valencià de la Joventut: www.ivaj.es.
  
Tercer
  
Aprovar la relació d'entitats que han desistit de la seua sol·licitud, atés que se'ls ha demanat que en feren l'esmena i, transcorregut el termini de deu dies hàbils, comptadors des de la notificació, no l'han esmenada. La llista s'inclou en l'annex III d'esta resolució.
  
Les dites sol·licituds s'arxivaran d'acord amb el que s'establix en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quart
  
Aprovar la relació d'entitats a les quals no se les ha admés la sol·licitud, perquè s'ha excedit en el nombre màxim de sol·licituds que pot presentar, d'acord amb la base 6.4 de la Resolució de 20 de gener de 2004, per al qual es convoca la Campanya de Temps Lliure Juvenil, en la modalitat d'oferta concertada per a l'any 2004. La llista s'inclou en l'annex IV d'esta resolució.
  
Cinqué
  
D'acord amb la base onzena de la Resolució de 20 de gener de 2004, per la qual es convoca la Campanya de Temps Lliure Juvenil, en la modalitat d'oferta concertada per a l'any 2004, les entitats adjudicatàries han de formalitzar la reserva en el termini de 15 dies naturals, comptadors a partir de l'endemà de la publicació de la present resolució en el Diari Oficial de la Generalitat Valenciana.
  
Les entitats que han resultat adjudicatàries rebran per escrit la liquidació dels pagaments a realitzar i el terminis establits a l'efecte, en què figura un número de reserva, al qual han de fer referència en qualsevol comunicació a l'Institut Valencià de la Joventut que tinga relació amb la present convocatòria.
  
Per formalitzar les adjudicacions, les entitats han de realitzar el primer pagament en concepte de reserva, de deu euros per plaça, en el número de compte de la CAM 4320-1408-38-0928219931, i trametre a l'Institut Valencià de la Joventut (Carrer de l'Hospital, 11, 46001València) una còpia del justificant bancari, i també el document de la liquidació dels pagaments susdit.
  
Sisé
  
Si l'interessat no efectua els ingressos d'acord amb el que especifiquen els punts anteriors, no estarà obligat a realitzar els pagaments posteriors i es podrà considerar que renuncia a les places per desistiment, s'arxivarà l'expedient després de la resolució que es dictarà prèviament d'acord amb el que estableix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes, comptador a partir de l'endemà de la seua notificació, o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'hi utilitze qualsevol altra via que es considere oportuna.